רחל פישמן

רחל פישמן, (באנגלית: Rokhl Fishman) <ref></ref> (10 ביוני 1935 - 26 באוגוסט 1984) הייתה משוררת ישראלית, ילידת ארצות הברית שכתבה ביידיש. בשנת 1978 קיבלה את פרס איציק מאנגר ליצירה ספרותית ביידיש.

== ביוגרפיה ==
פישמן נולדה ב-10 ביוני 1935 בפילדלפיה, ארצות הברית. היא גדלה בבית חילוני דובר יידיש להורים פעילים יהודיים, סוניה ואהרון פישמן. אחיה היה הסוציו-בלשן יהושע פישמן.<ref></ref> בשנים 1941–1949 נהגה לנסוע עם אחיה למחנה יהודי חילוני.<ref name=":1"></ref>

ב-1949 עברה עם משפחתה ללוס אנג'לס, קליפורניה.<ref name=":5"></ref> שם הפכה פישמן פעילה בתנועת הנוער השומר הצעיר 

עם חזרתה של המשפחה לחוף המזרחי בשנת 1953 למדה בהכשרה חקלאית בניו יורק וניו ג'רזי.<ref name=":2"></ref>

בשנת 1953 פגשה את תיאודור הולדהיים, מתמטיקאי ומוזיקאי שהגיע לארצות הברית כשליח של השומר הצעיר.<ref name=":2" />

ב-1954 בגיל 19 נישאה פישמן ועלתה עם בעלה לישראל, השניים עברו לגור בקיבוצו, קיבוץ בית אלפא, בו פעלה פישמן וכתבה שירה.

== קריירה ==
פישמן החלה לכתוב שירים בגיל צעיר, בעידודה של מלכה חפץ-טוזמאן. ניתן לראות את השפעתה של של טוזמאן בתשוקתה של פישמן למשחקי מילים ובשימוש הנדיר בחריזה.<ref name=":3"></ref>

בישראל הצטרפה לקבוצת "יונג ישרואל", קבוצה של משוררים וסופרים ביידיש, בה הפכה לחברה הצעירה ביותר והיחידה מקבוצה זו שנולדה בארצות הברית. בתקופה זו עודד אותה לכתוב אברהם סוצקבר.<ref name=":5" /> החל משנת 1956 פרסם את עבודתה בכתב העת הספרותי היידי המוביל די גאלדענה קייט" שסוצקובר היה העורך הראשי בו.

פישמן התמקדה בכתיבת שירה שתיארה את הסביבה הקרובה, הטבע והחי, תוך שהיא נמנעת מנושאים פופולריים בקרב בני גילה.<ref name=":6"></ref> עבודותיה פורסמו במגזינים "יונג ישראל" ו"די גאלדענה קייט".<ref name=":5" />

ספר הבכורה שלה, זון איבער אלץ (שמש על הכל), יצא לאור ב-1960 וכלל שירים ביידיש. בשיריה המאוחרים יותר היא תיארה את המחלה המתקדמת והמתישה בה חלתה. פישמן הייתה חולה שנים ארוכות בזאבת. שני אוספי שיריה האחרונים יצאו לאור במהדורות דו-לשוניות, ביידיש ובעברית, אם כי פישמן כתבה ביידיש בלבד.

היא בילתה את שנת 1972 בירושלים בשיעורים פרטיים אצל יודל מרק ובקורסים ביידיש ובספרות עברית באוניברסיטה העברית.

בשנת 1978 קיבלה את פרס איציק מאנגר.

== חיים אישיים ==
פישמן הייתה נשואה לתאודור הולדהיים.

לאחר שהיו לה הפלות רבות אימצו בני הזוג שני בנים, ב-1964 וב-1967.<ref name=":5" />

היא נפטרה בגיל 51, ב-26 באוגוסט 1984 בקיבוץ בית אלפא וקבורה בבית הקברות בקיבוצה.<ref name=":0"></ref> חצי שנה אחריה נפטר גם בעלה.

== אוספי שירה ==
=== בימי חייה ===
* זון איבער אלץ (שמש על הכל), 1960 - הוצאת י"ל פרץ.<ref></ref>
* דערנער נאכן רעגן ( קוצים אחרי הגשם ), 1966 - הוצאת ישראל-בוך.<ref></ref>
* הימל צווישן גראזן (שמים בעשב), תרגום: אריה אהרוני - הוצאת אלף - 1968
* ווילדע ציג = עזה פזיזה (עז פרא), תרגום: אריה אהרוני - 1976<ref></ref><ref></ref>

=== לאחר מותה ===
* I Want to Fall Like This - מבחר משירי רחל פישמן בתרגום לאנגלית של סימור לביטן - הוצאת: וויין סטייט יוניברסיטי פרס (דטרויט, מישיגן) - 1994.
* שירה של פישמן "עז פרא" שימש ככותרת באנתולוגיה הפולנית לשירת יידיש בעריכת קרולינה שימניאק, ג'ואנה ליסק ובלה שוורצמן-צ'רנוטה - 2018<ref name=":4"></ref>
* שיר שלה נכלל בספר "זר שלגים" - מבחר משירת ביידיש בעריכת ותרגום בני מר - 2021

== קישורים חיצוניים ==
* [https://oac.cdlib.org/findaid/ark:/13030/ft6k4004mw/admin/#bioghist-1.8.3 ארכיון רחל פישמן בOAC]
* [https://www.nli.org.il/en/archives/NNL_ARCHIVE_AL990027166760205171/NLI ארכיון רחל פישמן בספרייה הלאומית]
* [https://www.facebook.com/watch/?v=216101522796401 סרטון על חייה של רחל פישמן] בפייסבוק
* [https://www.betalfa.org.il/memorials/רחל-רוחל-הולדהיים-פישמאן/ דף לזכרה באתר של קיבוץ בית אלפא]

== הערות שוליים ==

קטגוריה:אישים הקבורים בבית אלפא
קטגוריה:בית אלפא: אישים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:משוררות ישראליות
קטגוריה:משוררים כותבי יידיש
קטגוריה:סופרות יהודיות
קטגוריה:עולות בשנות ה-1950
קטגוריה:עולים בשנות ה-1950
קטגוריה:ישראליות שנולדו ב-1935
קטגוריה:ישראלים שנולדו ב-1935
קטגוריה:ישראליות שנפטרו ב-1984
קטגוריה:ישראלים שנפטרו ב-1984